Zápisnica z výročnej členskej schôdze TJ Rakovice
konanej dňa 18.01.2015

Prítomní: viď prezenčná listina, príloha zápisnice

Program rokovania:

1.	Otvorenie a určenie overovateľov
2.	Správa o činnosti za rok 2014
3.	Správa o hospodárení za rok 2014
4.	Členský poplatok na rok 2015, noví členovia
5.	Obecná Interliga
6.	Uskutočnené akcie
7.	Ciele a smerovanie TJ Rakovice
8.	Diskusia
9.	Záver

R o k o v a n i e

1.	Otvorenie a určenie overovateľov

Predseda kolkárskeho oddielu Rakovice a predseda Výkonného výboru TJ Rakovice František Milan, ktorý viedol výročnú schôdzu kolkárskeho oddielu (ďalej len KO) TJ Rakovice privítal všetkých prítomných a oboznámil ich s programom schôdze. Overovatelia zápisnice z dnešného rokovania z výročnej členskej schôdze boli navrhnutý Roman Magala a Marcel Ivančík a zapisovateľkou bola určená Mgr. Romana Dalošová. Keďže neboli prednesené iné návrhy, predseda dal o uvedených návrhoch hlasovať, ktoré boli následne jednohlasne schválené.

Hlasovanie:
Počet členov:				      38
Počet prítomných členov:                        24
Počet prítomných členov pri hlasovaní:  24
Hlasovanie:   za  :          24
                      proti:          0
                      zdržal sa:    0

U z n e s e n i e   č.  1/2015
Výročná členská schôdza
s ch v a ľ u j e
a)	rokovať na zasadnutí podľa navrhnutého programu
b)	overovateľov zápisnice:
-	Roman Magala
-	Marcel Ivančík
c)	zapisovateľka:
-	Mgr. Romana Dalošová

2.	Správa o činnosti za rok 2014 

Činnosť KO TJ Rakovice ako aj činnosť výkonného výboru zhodnotil predseda KO TJ Rakovice František Milan. Výkonný výbor v predchádzajúcom roku pracoval v zložení:
-	František Milan - predseda TJ, zodpovedný za družstvo TJ Rakovice „A“ 
-	Pavol Duračka – tajomník, hospodár a pokladník TJ  
-	Mgr. Monika Šintálová - zodpovedná za družstvo TJ Rakovice „B“ a „DORAST“
-	Boris Šintál – člen výboru, štatistika 1. liga „západ“ a 1. liga dorast „západ“ 
-	Dušan Daloš – člen výboru, štatistika obecná Interliga a výkonnostné hráčov.
KO TJ Rakovice mal v roku 2014 v súťažiach tieto družstvá: muži - TJ Rakovice „A“ , TJ Rakovice „B“ a  dorast TJ Rakovice „A“,  TJ Rakovice „B“. 
Družstvo KO TJ Rakovice „A“ štartovalo v jarnej časti súťažného ročníka 2013/2014 a v jesennej časti súťažného ročníka 2014/2015 v 1. lige „západ“. V týchto súťažných ročníkoch nastupovali za družstvo hráči: František Milan, Boris Šintál, Romana Dalošová, Rastislav Kašša, Roman Magala, Marcel Ivančík, Ladislav Duračka a Erik Duračka. Keďže na jeseň sa družstvu nedarilo podľa našich predstáv, tak začínali jarnú časť súťažného ročníka 2013/2014 z predposledného 12. miesta, náskokom 4 body a stratou 1 bod na 10. a 11. miesto a 3 body na 7. – 9. miesto. Toto umiestnenie bolo spôsobené tým, že všetky zápasy na jeseň hrali vonku. Práve v tejto jarnej časti po slabšom začiatku mali bilanciu 9 víťazstiev a 3 prehry, čo im v konečnom účtovaní prinieslo 7. miesto a zisk 26 bodov. Ku konečnému  7. miestu v jarnej časti sa podpísala absencia Marcela Ivančíka, ktorý bol odcestovaný v rámci reprezentácie školy na Cypre a náhradou hráčov z „B“ družstva – Monikou Šintálovou a Paľom Duračkom. Veľkou pomocou bol Ladislav Duračka, ktorému osobne predseda František Milan poďakoval. Súťažný roční k 2014/2015 na jeseň začali víťazstvom v Klasoch u víťaza predchádzajúceho ročníka a postupne vyrovnanými výkonmi skončili po jesennej časti na 2. mieste a prezimovávali s náskokom bodu a stratou 5 bodov na vedúce Piešťany.
Na jar družstvo dosiahlo 9 víťazstiev a 3 prehry s najlepším výkonom doma 3 363, ktorý dosiahli v poslednom 26. kole, najhorším výkonom 3 181, ktorý dosiahli v 18. kole s jarným priemerom 3 277 zvalených kolov. Na jeseň družstvo dosiahlo 11 víťazstiev, 2 remízy a 2 prehry s najlepším výkonom doma 3 323, ktorý dosiahli v 10. kole aj napriek prehre, najhorším výkonom 3 187, ktorý dosiahli v 8. kole a vonku s najlepším výkonom 3 444, ktorý dosiahli v 13. kole, najhorším výkonom 3 115, ktorý dosiahli v 9. kole s jesenným priemerom 3 253 zvalených kolov. Celkový priemer v tomto roku bol 3 265 zvalených kolov.  Najlepšie sa darilo z mužov Borisovi Šintálovi, ktorý zvalil 606 kolov a zo žien Romane Dalošovej, ktorá zvalila 605 kolov. Hráči, ktorí prekonali hranicu 590 kolov: Boris Šintál 6 x, Rastislav Kašša 2 x, Marcel Ivančík a Romana Dalošová 1 x.
Družstvo KO TJ Rakovice „B“ štartovalo v jarnej časti súťažného ročníka 2013/2014 a v jesennej časti súťažného ročníka 2014/2015 v 2. lige „západ“. V týchto súťažných ročníkoch nastupovali za družstvo hráči: Monika Šintálová, Pavol Duračka, Peter Medzibriczký, Miroslav Masár, Lukáš Drobný, Milan Šintál, Miloš Kováč, Peter Brežák, Jozef Búš a Peter Hudcovič.
Po pomerne dobrých výkonoch na jeseň, tak začínali jarnú časť súťažného ročníka 2013/2014 z  3. miesta, s náskokom 1 bodu a stratou 3 bod na 2. miesto a 5 bodov na 1. miesto. Toto umiestnenie bolo spôsobené tým, že všetky zápasy na jeseň hrali vonku a absenciou hráčov zo zdravotných dôvodov – Lukáš Drobný, Erik Duračka a Jozef Búš.
V jarnej časti po dobrom začiatku dosahovali na domácich dráhach výborné výkony (jar hrali iba doma), čo im v konečnom účtovaní prinieslo 3. miesto a zisk 19 bodov. Súťažný roční k 2014/2015 na jeseň začali výhrou 8 : 0 s Novým Mestom nad Váhom a ďalej pokračovali v nevýrazných výkonoch so striedavými úspechmi, kde viac prevažovali prehry a po jesennej časti skončili napokon na 8. mieste a prezimovávali vo vyrovnanom strede tabuľky. 
Na jar družstvo dosiahlo 11 víťazstiev a 3 prehry s najlepším výkonom doma 3 253, ktorý dosiahli v poslednom 16. kole, najhorším výkonom 2 989, ktorý dosiahli v 18. kole a  jarným priemerom 3 166 zvalených kolov. Na jeseň družstvo dosiahlo 6 víťazstiev, 1 remízu a 8 prehier s najlepším výkonom doma 3 324, ktorý dosiahli v 9. kole aj napriek prehre, najhorším výkonom 3 017, ktorý dosiahli v 7. kole a vonku s najlepším výkonom 3 253, ktorý dosiahli v 19. kole pri remíze, najhorším výkonom 3 010, ktorý dosiahli v 10. kole s jesenným priemerom doma 3149, vonku 3 136 a celkovým priemerom 3 142 zvalených kolov. Celkový priemer v tomto roku bol 3 154 zvalených kolov.  Najlepšie sa darilo z mužov Borisovi Šintálovi, ktorý zvalil 584 kolov a zo žien Monike Dalošovej, ktorá zvalila 572 kolov. Hráči, ktorí prekonali hranicu 590 zvalených kolov: Rudolf Adamec 1 x.
Družstvo KO TJ Rakovice „DOR“ štartovalo v jarnej časti súťažného ročníka 2013/2014 a v jesennej časti súťažného ročníka 2014/2015 v dorasteneckej 1. lige „západ“. V týchto súťažných ročníkoch nastupovali za družstvo hráči: dorast „A“ Peter Hudcovič, Šimon Milan, Alexandra Duračková, Martina Valková a dorast „B“ Šimon Magala, Veronika Machovičová, Veronika Zelinková, Alžbeta Verčíková, Natália Šintálová. Marcel Ivančík bol na hosťovaní v kolkárskom oddiely MKK Stará Turá.
Po priemerných výkonoch jarnej časti súťažného ročníka 2013/2014 v konečnom účtovaní skončili na 7. mieste, s rovnakým počtom bodov ako predposledný kolektív a stratou 2 bodov na 5. miesto a 4 bodov na 4. miesto. Toto umiestnenie bolo spôsobené výkonnostným poklesom formy, slabšími výsledkami niektorých hráčov a možno aj nováčikovskou danou v premiérovom ročníku. Nárast výkonný výbor očakával príchodom ďalších hráčov a vytvorení 2 družstiev v novom súťažnom ročníku. Súťažný roční k 2014/2015 na jeseň do dorasteneckej súťaže boli prihlásené dva kolektívy „A“ a „B“. V jesennej časti napokon skončili na lepšom umiestnení dorastenci „A“ na 5. mieste so ziskom 8 bodov, 2 body s náskokom na 6., resp. 7. miesto, ako aj stratou na 4. miesto. Dorastenci „B“ skončili na 7. mieste so ziskom 6 bodov rovnako ako mužstvo na 6. mieste a 2 bodovým náskokom na 8., resp. 9. Miesto ako aj rovnakou stratou 5. miesto, rakovické „A“.
Na jar družstvo „A“ dosiahlo 2 víťazstiev a 4 prehry s najlepším výkonom doma 1 495, ktorý dosiahli v poslednom 12. kole, najhorším výkonom 1 354, ktorý dosiahli v 8. kole a  jarným priemerom 1 441 zvalených kolov. Na jeseň družstvo „A“ dosiahlo 4 víťazstvá a 5 prehier s najlepším výkonom doma 1 608, ktorý dosiahli v 7. kole, najhorším výkonom 1 438, ktorý dosiahli v 8. kole a vonku s najlepším výkonom 1 616, ktorý dosiahli v 10. kole aj napriek prehre, najhorším výkonom 1 382, ktorý dosiahli v 6. kole s jesenným priemerom doma 1 510, vonku 1 503 a celkovým priemerom 1 506 zvalených kolov. Celkový priemer v tomto roku bol 1 474 zvalených kolov.
Na jar družstvo „B“ ešte nesúťažilo, pretože začali hrávať svoje súťažné zápasy až v súťažnom ročníku 2014/2015. Na jeseň družstvo „B“ dosiahlo 3 víťazstvá a 7 prehier s najlepším výkonom doma 1 486, ktorý dosiahli v 9. kole, najhorším výkonom 1 435, ktorý dosiahli v 1. kole a vonku s najlepším výkonom 1 517, ktorý dosiahli v 2. kole, najhorším výkonom 1 431, ktorý dosiahli v 5. kole s jesenným priemerom doma 1 466, vonku 1 471 a celkovým priemerom 1 468 zvalených kolov. Celkový priemer v tomto roku bol 1 468 zvalených kolov.
  V drese „A-čka“ sa najlepšie darilo Marcelovi Ivančíkovi, ktorý dosiahol 608 kolov, ale v drese hosťujúcej MKK Stará Turá, Peter Hudcovič výkonom 540 a rovnaký výkon dosiahla Alexandra Duračková. V drese „B-čka“ sa najlepšie darilo Šimonovi Magalovi výkonom 512 zvalených kolov a Veronika Machovičovej výkonom 522 zvalených kolov. Hráči, ktorí prekonali hranicu 590 zvalených kolov: Marcel Ivančík 2 x a hranicu 540 zvalených kolov: Peter Hudcovič 1 x a Alexandra Duračková 1 x.

Na majstrovstvách Slovenska nás reprezentovali:
•	juniori: Boris Šintál - 14. miesto (prvý štart zlý, druhý štart 614 kolov)
•	dorastenci: Marcel Ivančík - 2. miesto
•	žiaci jednotlivci: Šimon Milan - 10. miesto
•	žiačky jednotlivci: Veronika Machovičová - 1. miesto, Veronika Zelinková - 2. miesto, Alžbeta Verčíková - 3. miesto, Nicol Zbyvateľová - 7. miesto, Alexandra Duračková - 9. miesto, Martina Valková – 13. miesto
•	žiaci dvojice: Veronika Zelinková, Alžbeta Verčíková - 1. miesto, Šimon Milan, Martin Slanina (TJ Slavoj Veľký Šariš) - 6. miesto, Alexandra Duračková, Nicol Zbyvateľová - 10. miesto, Veronika Machovičová,Martina Valková - 11. miesto, 
•	žiaci družstvá: Veronika Machovičová, Veronika Zelinková, Šimon Milan - 1. miesto, Martina Valková, Nicol Zbyvateľová, Veronika Machovičová - 5. miesto

Zástupcovia našich kolektívov sa zúčastnili na majstrovstvách kraja:
•	muži: Lukáš Drobný - 14. miesto,  Rastislav Kašša - 23. miesto, Miroslav Masár - 28. miesto
•	seniori: František Milan - 8. miesto, Ladislav Duračka - 11. miesto, Jozef Búš - 20. miesto, Rudolf Adamec 26. miesto
•	juniori: Boris Šintál - 3. miesto
•	dorastenci: Marcel Ivančík - 1. miesto, Peter Hudcovič - 9. miesto
•	ženy: Monika Dalošová - 8. miesto
•	žiaci: Šimon Milan - 4. miesto
•	žiačky: Veronika Zelinková - 3. miesto, Nicol Zbyvateľová - 4. miesto, Alžbeta Verčíková - 5. miesto, Veronika Machovičová - 6. miesto, Martina Valková - 7. miesto, Alexandra Duračková - 9. Miesto
Medzi členmi dorasteneckého družstva pôsobia i reprezentantky Alžbeta Verčíková, Veronika Zelinková. Predseda oddielu poďakoval Monike Šintálovej za vedenie detí a vzornú tréningovú prípravu.

Hlasovanie:
Počet členov:				      38
Počet prítomných členov:                        24
Počet prítomných členov pri hlasovaní:  24
Hlasovanie:   za  :          24
                      proti:          0
                      zdržal sa:    0

U z n e s e n i e   č.  2/2015
Výročná členská schôdza
b e r i e   n a   v e d o m i e
správu o činnosti Telovýchovnej jednoty Rakovice, kolkársky oddiel za rok 2014, prednesenú predsedom telovýchovnej jednoty Františkom Milanom.

3.	Správa o hospodárení za rok  2014 

Správu o hospodárení KO TJ Rakovice za rok 2014 predniesol člen Výkonného výboru (tajomník) Pavol Duračka, v ktorej podrobne zhodnotil financovanie za uvedený rok, príjmy, výdavky a výsledok hospodárenia. Uvedená správa o hospodárskych výsledkoch a hospodárení KO TJ Rakovice je k nahliadnutiu u p. Pavla Duračku.
V ďalšom priebehu rokovania tajomník na návrh zo zasadnutia Výkonného výboru KO TJ Rakovice, zo dňa 14. januára 2015, navrhol členský príspevok na celú sezónu schváliť nasledovne:
•	dospelý	30,00 €
•	dorastenci	15,00 €
•	žiaci		15,00 € 
Predseda v ďalšom priebehu rokovania predložil prítomným členom členskej schôdze návrh o prijatie nových členov. Noví členovia KO TJ Rakovice: Peter Nesteš, Patrik Jurda, Monika Magalová, Monika Masárová. Uvedené návrhy zdôvodnil potrebou posilnenia hráčov v kategórii dospelých a žien s možnosťou vytvorenia tréningového procesu pod odborným dozorom kompetentných a určených hráčov. Keďže k uvedeným návrhom neboli vznesené ani predložené žiadne návrhy a pripomienky, tak predseda telovýchovnej jednoty a kolkárskeho oddielu dal o uvedených návrhoch hlasovať. Členská schôdza prostredníctvom svojich členov hlasovala o uvedených návrhom postupne osobitne. 

Hlasovanie:
Počet členov:				      38
Počet prítomných členov:                        24
Počet prítomných členov pri hlasovaní:  24
Hlasovanie:   za  :          24
                      proti:          0
                      zdržal sa:    0

U z n e s e n i e   č.  3/2015
Výročná členská schôdza
s ch v a ľ u j e
a)	výsledok hospodárenie Telovýchovnej jednoty Rakovice, kolkársky oddiel za rok 2014, prednesený tajomníkom telovýchovnej jednoty Pavlom Duračkom
b)	členský príspevok na celú sezónu nasledovne:
•	dospelý		30,00 €
•	dorastenci		15,00 €
•	žiaci		15,00 € 
c)	prijatie nových členov KO TJ Rakovice: Peter Nesteš, Patrik Jurda, Monika Magalová, Monika Masárová.

4.	Obecná interliga 

Predseda telovýchovnej jednoty a kolkárskeho oddielu vyzval člena výboru Dušana Daloša, ktorý vedie štatistiku interligy, aby prítomných členov členskej schôdze oboznámil so správou o činnosti obecnej Interligy za rok 2014.
Po otvorení novej štvordráhovej kolkárne sa výkonný výbor začať zaoberať myšlienkou rozšíriť tento v Rakoviciach populárny šport aj medzi verejnosť, amatérov a rozvinúť masovosť tohto športu nielen v našej obci, ale aj v okolitých obciach. Preto sa na výkonnom výbore zrodila myšlienka usporiadať celoročnú súťaž pre neregistrovaných pod názvom Obecná interliga v kolkoch. Na jar sa navrhol pokusný 0. ročník iba s pol sezónou (jarnou) a počtom prihlásených 12 družstiev. Súťažilo sa podľa propozícií vypracovaných Dušanom Dalošom a schválených výkonným výborom, ktoré boli v súlade s pravidlami slovenského kolkárskeho zväzu. Štartovali 4-členné družstvá s počtom maximálne 12 hráčov na súpiske s hracími dňami piatok, nedeľa a slávnostné zakončenie v sobotu a odohralo sa 11 kôl, systémom jednokolovo. Do súťaže sa prihlásili družstvá: KAMIKADU team, BÁBIK group, A.K.O. Ťapkové, Rakovická BARUŠKA, SOMELIERI, SUMANE Rakovice, Pár PAŘMENÚ, FINLANDIA Borovce, Ružoví PANTERI, TIGRI Veselé, ALMAMAMO, Mikroregión HOLEŠKA.
V tomto 0. ročníku bolo odohratých 11 kôl s nasledovnými výsledkami:
•	družstvá	Pár PAŘMENÚ - 11   0   0   985,55   22
•	jednotlivci	Ladislav Bábik (BÁBIK Group) - 288,00; 1 zápas,
Peter Masár (BÁBIK group) - 278,22; 9 zápasov
•	šestka kola	Monika Magalová (ALMAMAMO) - 11 x; 11 zápasov
•	naj výkon	Peter Masár (BÁBIK Group) – 306 kolov
Súťaž prebiehala od 7. marca 2014 do 14. júna 2014 a v tento deň bolo slávnostné vyhodnotenie súťaže, odmenenie víťazov a ukončenie 0. ročníka.
Po tomto úspešnom 0. ročníku sa následne na  jeseň rozbehol 1. ročník Obecnej interligy neregistrovaných. Súťažilo sa podľa propozícií vypracovaných Dušanom Dalošom a schválených výkonným výborom, ktoré boli v súlade s pravidlami slovenského kolkárskeho zväzu. Štartovali 4-členné družstvá s počtom maximálne 12 hráčov na súpiske s hracími dňami piatok, nedeľa a na jeseň sa odohralo 7 kôl, pretože sa hrá systémom jednokolovo každý s každým. Do 1. ročníka 2014/2015, súťažilo sa jeseň jar, sa opäť na návrh výkonného výboru kolkárskeho oddielu prihlásilo opäť 12 družstiev: KAMIKADU team, BÁBIK group, A.K.O. Ťapkové, Rakovická BARUŠKA, SOMELIERI, SUMANE Rakovice, Pár PAŘMENÚ, FINLANDIA Borovce, Ružoví PANTERI, TIGRI Veselé, ALMAMAMO, K & K Veselé.
V tomto 1. ročníku 2014/2015 jeseň bolo odohratých 7 kôl s nasledovnými výsledkami:
•	družstvá	Pár PAŘMENÚ -  7   0   0   1 044,14   14
•	jednotlivci	Dávid Lužák  (Pár PAŘMENÚ) - 277,80; 5 zápasov
•	šestka kola	Monika Magalová (ALMAMAMO) - 5 x
•	naj výkon	Patrik Jurda (Pár PAŘMENÚ) - 304 kolov
Súťaž prebiehala od 24. októbra 2014 do 7. decembra 2014 a v tento deň bolo ukončenie jesennej časti 1. ročníka.

Hlasovanie:
Počet členov:				      38
Počet prítomných členov:                        24
Počet prítomných členov pri hlasovaní:  24
Hlasovanie:   za  :          24
                      proti:          0
                      zdržal sa:    0

U z n e s e n i e   č.  4/2015
Výročná členská schôdza
b e r i e   n a   v e d o m i e
správu o organizovaní súťaže pre neregistrujúcich kolkárov v roku 2014 pod názvom Obecná interliga,  prednesenú členom výkonného výboru Dušanom Dalošom.

5.	Uskutočnené akcie

Predseda oboznámil prítomných členov o uskutočnených akciách v kalendárnom roku 2014.
Uskutočnené akcie:
Novoročný turnaj starostu obce  2. – 6. január 2014, 1.  ročník, zúčastnených bolo 60 družstiev a 240 hráčov.
– zhodnotený kladne
Majstrovstvá Slovenska seniorov  9. január 2014, počet zúčastnených 28 hráčov
– zhodnotený kladne
Obecná Interliga jar 2014  0 . ročník, zúčastnených 12 družstiev a 102 hráčov neregistrovaných
– zhodnotený kladne
U-23, Slovensko : Česko  26. - 28. apríl 2014,  3-dňový tréningový kemp s prípravnými zápasmi, členovia, ktorí sa kempu zúčastnili pri úprave dráh, výpomoci v bufete dostali pochvalu aj od trénerov slovenského i českého družstva.
 – zhodnotený kladne
TOP 12 dorastencov a dorasteniek   7. jún 2014, zúčastnených 16 hráčov a 16 hráčiek 
– zhodnotený kladne
Hodový turnaj  4 členných družstiev  7. júl 2014, zúčastnených 6 družstiev a 24 hráčov
 – turnaja sa zúčastnili neregistrovaní jednotlivci a jednotlivkyne. 
Obecná Interliga 2015/2015  II. ročník, v súťaži prihlásených 12 družstiev neregistrovaných hráčov
Detský vianočný turnaj  28. december 2014, zúčastnených 32 detí a 32 rodičov, predseda telovýchovnej jednoty a kolkárskeho oddielu František Milan osobne poďakoval Mgr. Monike Šintálovej, za organizáciu a sponzorské zabezpečenie detského turnaja, ktorý má už v Rakoviciach dlhoročnú tradíciu. 
Silvestrovský turnaj dvojíc  30. december 2014, turnaja sa zúčastnilo 22.párov, vecné ceny pre prvé tri umiestnené páry zabezpečil KO TJ Rakovice.  

Hlasovanie:
Počet členov:				      38
Počet prítomných členov:                        24
Počet prítomných členov pri hlasovaní:  24
Hlasovanie:   za  :          24
                      proti:          0
                      zdržal sa:    0

U z n e s e n i e   č.  5/2015
Výročná členská schôdza
b e r i e   n a   v e d o m i e
správu o zorganizovaných súťažiach a podujatiach uskutočnených počas roku 2014,  prednesenú predsedom telovýchovnej jednoty a kolkárskeho oddielu Františkom Milanom.

6.	Ciele a smerovanie kolkárskeho oddielu v roku 2015

Predseda Výkonného výboru František Milan predniesol ciele kolkárskeho oddielu v roku 2015 a smerovanie KO TJ Rakovice s výhľadom do budúcnosti.
•	TJ Rakovice „A“ – postup do Extraligy cez baráž
•	TJ Rakovice „B“ – postup z II. KL Západ do I. KL Západ
•	TJ Rakovice „ŽENY“ – v ročníku 2015/2016 prihlásenie ženského družstva do Extraligy, ktorého jadro budú tvoriť Monika Šintálová a Romana Dalošová.
•	Majstrovstvá Slovenska – ženy, potvrdenie MS žien, ktoré budú za TJ Rakovice reprezentovať majsterka kraja Monika Šintálová a vicemajsterka kraja Romana Dalošová
•	Majstrovstvá Slovenska – dorast, potvrdenie úspechov z majstrovstiev Slovenska z minuloročných majstrovstiev a obhájenie pozícií
•	Organizácia reprezentačných prípravných zápasov
•	František Milan vyslovil myšlienku zaradenie hráčov z obecnej Interligy a začlenenie do tréningového procesu TJ Rakovice „B“ – Patrik Jurda, Peter Nesteš po odohraní obecnej Interligy.
•	Predseda oboznámil členov o organizácii obecnej Interligy, ktorej zápasy sa budú konať v piatok a v nedeľu.
•	Predseda pripomenul zapisovanie služieb potrebné pri údržbe dráh a výpomoc v bufete počas interligových zápasov.
•	Pri tejto časti sa predseda kriticky vyjadril k nezodpovednému prístupu niektorých členov počas interligových zápasov a organizovaných akcií.

Hlasovanie:
Počet členov:				      38
Počet prítomných členov:                        24
Počet prítomných členov pri hlasovaní:  24
Hlasovanie:   za  :          24
                      proti:          0
                      zdržal sa:    0

U z n e s e n i e   č.  5/2015
Výročná členská schôdza
s ch v a ľ u j e
správu o pripravovaných súťažných podujatiach a akciách KO TJ Rakovice pre rok 20145, prednesenú predsedom telovýchovnej jednoty a kolkárskeho oddielu Františkom Milanom.

7.	Diskusia

Predseda Výkonného výboru František Milan vyzval prítomných členov k diskusii. V diskusii vystúpili so svojimi príspevkami títo prítomní:
-	Mgr. Romana Dalošová oboznámila všetkých prítomných členov o termínoch školení a to v dňoch od 21. – 22. februára 2015 v Podbrezovej
-	Školenie trénerov 21. – 22. februára 2015 v Podbrezovej, na ktorom sa zúčastnia členovia TJ Rakovice František Milan, Mgr. Monika Šintálová, Pavol Duračka. Starosta obce Rakovice Dušan Daloš navrhol ako ďalšieho člena TJ Rakovice Miloša Kováča, ktorý v minulosti viedol žiakov a dorast a v súčasnosti je zodpovedný za ženské družstvo ALMAMAMO, ktoré hrá v obecnej Interlige.
-	Školenie rozhodcov 22. februára 2015 v Podbrezovej, ktorého sa zúčastnia členovia TJ Rakovice, ktorí sú zároveň aj držiteľmi rozhodcovských preukazov Mgr. Romana Dalošová, ktorá ako predsedníčka rozhodcov školenie povedie a Pavol Duračka. Ďalej sa školenia rozhodcov zúčastnia členovia TJ Rakovice Lukáš Drobný, František Milan, Marcel Ivančík, ktorých navrhol výkonný výbor KO TJ Rakovice. Navrhnutí členovia súhlasili a potvrdili účasť na školení.
Záujemcovia o školenia sa majú za povinnosť registrovať do 8.2.2015 na www.kolky.sk.

V závere František Milan poďakoval všetkým prítomným za účasť na výročnej členskej schôdzi a za spoluprácu v súťažnom ročníku 2014/2015.

Overovatelia zápisnice:     Roman   M a g a l a                    		............................................

                                           Marcel   I v a n č í k	                  	............................................

Zápisnicu zapísala:            Mgr. Romana Dalošová			.............................................

František   M i l a n
predseda telovýchovnej jednoty